बुधवार तक ठंड ने 21 से ज्यादा लोगों की जान ले ली है। जनवरी के समान्य तापमान की तुलना में पारा 25 से 35 डिग्री तक नीचे गिर चुका है। मौसम विभाग ने आने वाले दिनों में और ठंड बढ़ने की भविष्यवाणी के साथ लोगों को सावधानी से रहने की चेतावनी दी है। ठंड के कारण कई पावर प्लांट (बिजली केंद्र) को बंद करने के हालात बन गए हैं। न्यूयार्क सिटी में लोगों को पावर (बिजली) का संयम से इस्तेमाल करने की सलाह दी गई है। ठंड का असर तेल रिफानरी प्लांट पर भी पड़ा है। वहां भी उत्पादन ठप पड़ने के आसार बनने लगे हैं। लगातार गिरते पारे के कारण पिछले चार दिन में 11,000 से ज्यादा विमानों की उड़ानें रद्द करनी पड़ी है। आर्किटक क्षेत्र की ठंड सहन करने में सक्षम जानवर पोलर बीयर भी इस ठंड से कांपने लगे हैं। शिकागो के लिंकोलन पार्क चिड़ियाघर में उनके लिए खास इंतजाम करने पड़े हैं।